Huset på Christianshavn

Huset på Christianshavn er en dansk tv-serie i 84 afsnit produceret 1970-1977. Serien blev instrueret af Erik Balling, Tom Hedegaard og Ebbe Langberg og skrevet af flere forfattere, se nedenfor. Serien er en af DR's største succeser. Den blev basis for filmen Ballade på Christianshavn fra 1971, instrueret af Erik Balling. Serien var også meget populær i DDR, ligesom Olsen-Banden. Seriens tyske navn er Oh, diese Mieter!. Serien følger beboerne i ejendommen Amagergade 7 på Christianshavn i København. Mange tidstypiske emner tages op, iblandet komik. Seriens udendørsoptagelser blev filmet i den lille smalle gade på Christianshavn, resten blev optaget i filmstudier. Kultureksperter spåede serien kort levetid, men den blev oprindeligt sendt fra 1970 til 1977. Serien blev dog hurtigt en stor succes, og gjorde det muligt for Nordisk Film at producere den mere omkostningstunge Matador. Huset Serien omhandler beboerne i Amagergade 7-9. Nederst har Dyrehandler Clausen sin dyrehandel. Viceværten Meyer holder orden, mens de øvrige etager beboes af de forskellige karakterer i serien. Overfor ligger stamværtshuset Rottehullet, som bestyres af Emma Frederiksen. Udendørsscener med Rottehullet blev optaget i Amagergade på Christianshavn, mens de indendørs scener blev optaget i et studie. Faste medvirkende Poul Reichhardt - Flyttemand Egon/Arnold Olsen Helle Virkner - Ellen/Sonja Olsen Jes Holtsø - William Olsen Arthur Jensen - Vicevært Arnold Hannibal/August Emil Frederik Severin Meyer Paul Hagen - Dyrehandler Thormod Clausen Lis Løwert - Mille Clausen Willy Rathnov - Egon Hansen Kirsten Walther - Karla Hansen Flemming Nielsen - Bimmer Hansen Ove Sprogøe - Larsen Bodil Udsen - Emma Finn Storgaard - Tue Kirsten Hansen-Møller - Rikke Claus Ryskjær - Fotograf Bo Karen Berg - Fru Dagmar Hammerstedt Oversigt over de enkelte afsnit Huset på Christianshavn i populærkultur Adskillige afsnit af sketchprogrammet Casper & Mandrilaftalen havde et indslag kaldet Huset på Christianshavn, hvor Casper Christensen, Frank Hvam og Lasse Rimmer spillede roller fra serien i forskellige absurde scener. I tredje afsnit af serien Økonomi for Dummies med Huxi Bach fra efteråret 2012 blev et eksempel med skattesvindel illustreret med karakterer fra Huset på Christianshavn, hvor Niels Ellegaard (som både flyttemand Olsen og Meyer) og Henrik Prip (som "skattefar") medvirkede. Instruktøren Anders Johansen havde en gæsteoptræden som dyrehandler Clausen. I 2013 bragte RokokoPosten nyheden om, at Quentin Tarantino genindspiller Huset på Christianshavn, hvor handlingen flyttes til 1930'ernes Bronx. I 2015 lavede komikerkvartetten Ørkenens Sønner en sketch baseret på Huset på Christianshavn i deres show Een gang til for prins Knud. De fire karakterer spillede flyttemand Olsen (Niels Olsen), Emma (Søren Pilmark), Meyer (Asger Reher) og dyrehandler Clausen (Henrik Koefoed). Kritik af serien Serien blev kritiseret for at være overdrevet romantiserende og idylliserende af arbejderboligerne. Mens mange boliger helt op til 1970'erne var faldefærdige og fugtige, fremstilles de i serien som hyggelige og brugbare. Det fik blandt andre statsminister Anker Jørgensen til at kritisere serien for at være slumidyllisk, og for ikke at give et retvisende billede af virkeligheden. Anker Jørgensen var født og opvokset i Amagergade. Denne kritik rejstes især efter afsnittet Jert hus skal I bygge, hvor Egon og Karla afviser en ny bolig i Skovlunde. Netop i denne tid flyttede titusinder af københavnere til forstæderne, og serien roste slumkvartererne ifølge kritikerne. Referencer Eksterne henvisninger Huset på Christianshavn på DR Bonanza Huset på Christianshavn (tysk) („Oh, diese Mieter!“) Huset på Christianshavn-lokationer Huset på Christianshavn på Internet Movie Database (engelsk) Huset på Christianshavn på Filmdatabasen Huset på Christianshavn på danskefilm.dk Huset på Christianshavn hos The Movie Database (engelsk) Huset på Christianshavn hos TheTVDB (engelsk)